  Туспуктэм: vk.com ( ИжГТУ имени М.Т. Калашникова) Наталия Сильвестрова Ижкарысь М. Т. Калашников нимо техникая кун университетен планъя тупатъян ужъёс мыно. Гужем пумозь студент городокез тупатъяны но умоятыны малпало. Со сярысь дышетсконнилэн «ВКонтакте» мерлыко вотэсысь нимлыко огиназ ивортӥзы. Дышетсконнилэсь куинетӥ юртэзлэсь липетсэ тупатъяны кутскизы. Кыкетӥ юртын 290 квадрат метр липетэз выльдозы. Вань ужъёсты 1-тӥ коньывуонозь йылпумъяны кулэ.Кыкетӥ корпус котыре кенер лэсьтозы, озьы ик асэрказ ужась капка пуктозы. 6 номеро огъяулоннилэн куатетӥ этажысьтыз комнатаосты но корридорез тупатъяны кутскизы. Гудырикошкон кутсконын Михаил Калашников нимо скверез умоятыны кутскозы. Санаторий-профилакторий но университетлэн складэз доры нуись кык сюресъёсты тупатъялозы. Тодэ вайытом, Глазкарысь пединститут университет луиз. Тегъёс: вылӥдышетсконниос ИжГТУ тупатъянужъёс Ижкар Удмуртия  